Կլաուդիա Գոլդին

Կլաուդիա Գոլդին (անգլ.՝ Claudia Goldin, մայիսի 14, 1946(1946-05-14), Նյու Յորք, Նյու Յորք, ԱՄՆ), ամերիկացի տնտեսագետ, տնտեսագիտության պատմաբան և աշխատանքի տնտեսագիտության մասնագետ, ինչպես նաև զբաղվել է գենդերային հարցերով։ Փիլիսոփայության դոկտոր (1972), Հարվարդի համալսարանի պրոֆեսոր և Տնտեսական հետազոտությունների ազգային բյուրոյի աշխատակից, ԱՄՆ գիտությունների ազգային ակադեմիայի անդամ (2006) և Ամերիկյան փիլիսոփայական հասարակության անդամ (2015)։ Հաճախ ընդգրկվում է աշխարհի տասը ազդեցիկ կին տնտեսագետների շարքում։


== Կենսագրություն ==
Վաղ տարիքից ցանկացել է գիտնական դառնալ։ Սովորել է Bronx High School of Science-ում։ 1967 թվականին ավարտել է Կոռնելի համալսարանը տնտեսագիտության բակալավրի աստիճանով՝ գերազանցությամբ բոլոր առարկաների գծով, 1969 թվականին ստացել է տնտեսագիտության մագիստրոսական աստիճան Չիկագոյի համալսարանում, իսկ 1972 թվականին՝ տնտեսագիտության դոկտորի աստիճան։ Նրա ուսուցիչներն էին Alfred E. Kahn, Գերի Բեքերը (1992 թվականի Նոբելյան մրցանակակիր) և Ռոբերտ Ֆոգելը (1993 թվականի Նոբելյան մրցանակակիր)։
1971-1973 թվականներին եղել է Մադիսոնի Վիսկոնսինի համալսարանի տնտեսագիտության ասիստենտ-պրոֆեսոր։ 1973-1979 թվականներին՝ Փրինսթոնի համալսարանի տնտեսագիտության ասիստենտ-պրոֆեսոր և 1987-1988 թվականներին՝ այնտեղ հրավիրված ֆելլոն։ 1982-1983 թվականներին եղել է Հեռանկարային հետազոտությունների ինստիտուտի անդամ։ 1985-1990 թվականներին՝ Փենսիլվանիայի համալսարանի տնտեսագիտության ֆուլ-պրոֆեսոր։ Իսկ 1990 թվականից, լինելով առաջին կին տնտեսագետ մշտական նահանգում (Ինչպես Փենսիլվանիա համալսարանում), եղել է Հարվարդի համալսարանի տնտեսագիտության անվանական պրոֆեսոր (Henry Lee Professor), 1975-1976 թվականներին՝ այնտեղ տնտեսագիտության հրավիրված դասախոս։
1993-1994 թվականներին՝ Բրուքինգի ինստիտուտի հրավիրյալ Ֆիլո, 1997-1998 թվականներին՝ Ռասել հիմնադրամի հրավիրյալ գիտնական, 2005-2006 թվականներին՝ Ռեդքլիֆի հեռանկարային հետազոտությունների ինստիտուտի հրավիրված աշխատակից։ Ամերիկյան տնտեսության զարգացման ծրագրի տնօրեն է և Տնտեսական հետազոտությունների ազգային բյուրոյի ասոցացված աշխատակից։
1990-91 թվականներին՝ Ամերիկյան տնտեսական ասոցիացիայի փոխնախագահ, 2013 թվականին՝ նախագահ։ 1988 թվականին՝ տնտեսական պատմության ասոցիացիայի փոխնախագահ, 1999-2000 թվականներին՝ նախագահ։ Ամերիկյան արվեստների և գիտությունների ակադեմիայի անդամ (1992), 2010 թվականից՝ Կլիոմետրիկայի ընկերության անդամ, 2005 թվականից՝ աշխատանքի էկոնոմիկայի ընկերության անդամ, 2006 թվականից՝ քաղաքական և սոցիալական գիտությունների ամերիկյան ակադեմիայի անդամ, 1991 թվականից՝ Տնտեսական ընկերության անդամ։
Journal of Economic History-ի խմբագիր, ներկայումս Quarterly Journal of Economics-ի ասոցիացված խմբագիր (1991 թվականից խմբագրական խորհրդի անդամ)։
Ամուսինը Հարվարդի համալսարանի տնտեսագիտության պրոֆեսոր Լոուրենս Կացն է։


== Մատենագիտություն ==
Women Working Longer/ ed. C.D.Goldin, L.F. Katz — Chicago IL: University of Chicago Press, 2017
Goldin C. D., Olivetti C. Shocking Labor Supply: A Reassessment of the Role of World War II on U.S. Women’s Labor Supply, NBER Working Papers 18676, 2013
Goldin C. D., Katz L. F. The Race between Education and Technology — Cambridge, MA: The Belknap Press of Harvard University Press, 2008
Corruption and Reform: Lessons from America’s History/ ed. Goldin C.D., Glaeser E.L. — Chicago, IL: University of Chicago Press, 2006
The Defining Moment: The Great Depression and the American Economy in the Twentieth Century/ ed. M.Bordo, Goldin C.D., White E. — Chicago, IL:University of Chicago Press, 1998
The Regulated Economy: A Historical Approach to Political Economy/ ed. Goldin C.D., Libecap G. — Chicago, IL: University of Chicago Press, 1994
Strategic Factors in Nineteenth Century American Economic History/ ed. Goldin C.D., Rockoff H. — Chicago, IL: University of Chicago Press, 1992
Goldin C. D. Understanding the Gender Gap: An Economic History of American Women — New York: Oxford University Press, 1990
Goldin C. D. Urban Slavery in the American South, 1820 to 1860: A Quantitative History — Chicago, IL: University of Chicago Press, 1976
Goldin C. D. The economics of emancipation//Journal of Economic History 33(1), 1973, pp. 66–85
Goldin C. D. The Economist as Detective // Passion and Craft: Economists at Work. / ed. Szenberg M. — Ann Arbor: University of Michigan Press, 1998. ISBN 978-0-472-09685-5


== Ծանոթագրություններ ==


== Գրականություն ==
Питер Дж. Уокер Путешественник во времени // Финансы и развитие. 2018, декабрь
https://www.minneapolisfed.org/article/2004/interview-with-claudia-goldin